Source: https://www.riigiteataja.ee/akt/13352531
Timestamp: 2020-01-23 09:48:05+00:00
Document Index: 356965

Matched Legal Cases: ['§ 1', '§ 2', '§ 3', '§ 4', '§ 5', '§ 6', '§ 56', '§ 1', '§ 2', '§ 3', '§ 55', '§ 4', '§ 5', '§ 6']

Jahiuluki ebaseadusliku hukkamise või jahiuluki elupaiga hävitamise või kahjustamisega keskkonnale tekitatud kahju määrad – Riigi Teataja
Jahiuluki ebaseadusliku hukkamise või jahiuluki elupaiga hävitamise või kahjustamisega keskkonnale tekitatud kahju määrad
Jahiuluki ebaseadusliku hukkamise või jahiuluki elupaiga hävitamise või kahjustamisega keskkonnale tekitatud kahju määrad - sisukord
1 JAHIULUKI EBASEADUSLIKU HUKKAMISEGA KESKKONNALE TEKITATUD KAHJU MÄÄRAD
§ 1 Jahiuluki ebaseaduslik hukkamine
§ 2 Jahiuluki ebaseadusliku hukkamisega keskkonnale tekitatud kahju määrad
§ 3 Jahiuluki ebaseadusliku hukkamisega keskkonnale tekitatud kahju arvestamine
2 JAHIULUKI ELUPAIGA HÄVITAMISE VÕI KAHJUSTAMISEGA KESKKONNALE TEKITATUD KAHJU MÄÄRAD
§ 4 Jahiuluki elupaik
§ 5 Jahiulukite elupaiga hävitamine või kahjustamine
§ 6 Jahiulukite elupaiga hävitamise või kahjustamisega keskkonnale tekitatud kahju arvestamine
Vastu võetud 12.02.2003 nr 48
RT I 2003, 16, 93
Määrus kehtestatakse «Jahiseaduse» § 56 alusel.
1. peatükk JAHIULUKI EBASEADUSLIKU HUKKAMISEGA KESKKONNALE TEKITATUD KAHJU MÄÄRAD
§ 1. Jahiuluki ebaseaduslik hukkamine
Jahiuluki ebaseaduslikuks hukkamiseks käesoleva määruse tähenduses loetakse jahiuluki isendi hukkamist või jahilinnu muna korjamist, kui selle tegevusega kaasneb seaduse või seaduse alusel antud õigusakti nõuete rikkumine.
§ 2. Jahiuluki ebaseadusliku hukkamisega keskkonnale tekitatud kahju määrad
Jahiuluki ebaseadusliku hukkamisega keskkonnale tekitatud kahju määrad (edaspidi kahjumäär) jahiuluki ühe isendi kohta on järgmised:
Jahiuluki nimetus
Kahjumäär isendi
kohta (eurodes)
Eestikeelne tavanimetus Teaduslik nimetus
Pruunkaru Ursus arctos 2000
Ilves Felis lynx 960
Põder Alces alces 770
Punahirv Cervus elaphus 770
Metskits Capreolus capreolus 385
Metssiga Sus scrofa 385
Hunt Canis lupus 385
Mäger Meles meles 96
Jänes Lepus sp. 64
Punarebane Vulpes vulpes 32
Kobras Castor fiber 32
Metsnugis Martes martes 32
Tuhkur Mustela putorius 32
Valgepõsk-lagle Branta leucopsis 39
Rabahani Anser fabalis 39
Suur-laukhani Anser albifrons 39
Hallhani Anser anser 39
Laanepüü Bonasa bonasia 20
Nurmkana Perdix perdix 20
Hallhaigur Ardea cinerea 20
Viupart Anas penelope 20
Rääkspart Anas strepera 20
Piilpart Anas crecca 20
Sinikael-part Anas platyrhynchos 20
Soopart Anas acuta 20
Rägapart Anas querquedula 20
Luitsnokk-part Anas clypeata 20
Punapea-vart Aythya ferina 20
Tuttvart Aythya fuligula 20
Merivart Aythya marila 20
Hahk Somateria mollissima 20
Aul Clangula hyemalis 20
Mustvaeras Melanitta nigra 20
Sõtkas Bucephala clangula 20
Lauk Fulica atra 20
Metskurvits Scolopax rusticola 20
Tikutaja Gallinago gallinago 20
Kaelustuvi Columba palumbus 20
Naerukajakas Larus ridibundus 10
Hõbekajakas Larus argentatus 10
Merikajakas Larus marinus 10
Kalakajakas Larus canus 10
Ronk Corvus corax 10
Künnivares Corvus frugilegus 3,20
Hallrästas Turdus pilaris 3,20
§ 3. Jahiuluki ebaseadusliku hukkamisega keskkonnale tekitatud kahju arvestamine
(1) Kui jahiuluki isendi hukkas jahipidamisõiguseta isik või ta hukati kohas, mis ei kuulu jahiloa väljaandja jahipiirkonda, samuti kui jahil hukati rohkem loomi kui oli jahiloaga lubatud või kui suuruluki küttimise loale jäeti suuruluki hukkamise kohta vastav märkus tegemata, arvestatakse keskkonnale tekitatud kahju §-s 2 sätestatud kahjumäära järgi, välja arvatud käesoleva paragrahvi lõikes 2 nimetatud juhul.
(2) Jahiuluki tiine isendi või jahilinnu isendi pesitsusajal hukkamise korral arvutatakse keskkonnale tekitatud kahju §-s 2 toodud kahjumäära kolmekordses ulatuses.
(3) Jahilinnu pesitsusaeg käesoleva määruse tähenduses on ajavahemik 1. aprillist kuni 31. juulini.
(4) Suurulukiküttimise loal märgitust erinevas vanuses või erinevast soost suuruluki küttimisel keskkonnale tekitatud kahju hüvitamist ei nõuta.
(5) Jahiuluki ebaseadusliku hukkamisega keskkonnale tekitatud kahju suuruse kohta koostab «Jahiseaduse» § 55 lõikes 1 nimetatud isik määruse lisas esitatud vormi kohase akti.
2. peatükk JAHIULUKI ELUPAIGA HÄVITAMISE VÕI KAHJUSTAMISEGA KESKKONNALE TEKITATUD KAHJU MÄÄRAD
§ 4. Jahiuluki elupaik
Jahiuluki elupaik käesoleva määruse tähenduses on piirkond, kus loomad püsivalt elavad, samuti imetajate urud ja imetajate ning lindude pesad ja perioodilise koondumise paigad.
§ 5. Jahiulukite elupaiga hävitamine või kahjustamine
(1) Jahiuluki elupaiga hävitamine käesoleva määruse tähenduses on elupaiga muutmine ulukile elamiskõlbmatuks. Jahiuluki elupaiga kahjustamine on elupaiga tingimuste ebasoodsamaks muutmine (varje-, sigimis- või toitumistingimuste halvendamine), välja arvatud lõikes 2 nimetatud juhul.
(2) Õiguspärase jahipidamise käigus jahiuluki uru lahtikaevamist, kopra pesa, uru või tammi lammutamist, samuti seaduspärast tegevust jahiulukikahjustuste kõrvaldamiseks ei loeta jahiuluki elupaiga hävitamiseks ega kahjustamiseks.
§ 6. Jahiulukite elupaiga hävitamise või kahjustamisega keskkonnale tekitatud kahju arvestamine
(1) Jahiuluki elupaiga hävitamise või kahjustamise korral arvestatakse keskkonnale tekitatud kahju sõltuvalt uluki elupaiga taastamiseks tegelikult tehtud kulutustest järgmiselt:
1) uruloomade (rebane, kährik, mäger) urusüsteemi hävitamise või kahjustamise korral kuni 96 eurot;
2) kopra urusüsteemi või pesa hävitamise korral kuni 32 eurot;
3) kopratammi hävitamise korral kuni 20 eurot.
(2) Jahilinnu pesa kahjustamise või jahilinnu munade ebaseadusliku kogumise korral arvestatakse keskkonnale tekitatud kahju vastava linnu eest kehtestatud kahjumäära pooles ulatuses ühe muna kohta või kui munade arvu ei ole võimalik kindlaks teha, siis kolmekordses ulatuses ühe pesa kohta.
Vabariigi Valitsuse 12. veebruari 2003. a määruse nr 48 «Jahiuluki ebaseadusliku hukkamise või jahiuluki elupaiga hävitamise või kahjustamisega keskkonnale tekitatud kahju määrad»